18.7.2023.
HR
Službeni list Europske unije
C 253/29
— riječi „Asparago verde di Canino” nakon kojih slijedi pokrata ZOZP (zaštićena oznaka zemljopisnog podrijetla) ili riječi „Indicazione Geografica Protetta”, — naziv ili tvrtka poduzeća i adresa ili sjedište pojedinačnog proizvođača i/ili udruženja proizvođača i/ili pakiratelja.
Dopuštena je upotreba naziva, naziva poduzeća ili privatnih marki, pod uvjetom da ne sadržavaju pohvale i da ne zavaravaju potrošače.
Riječi „Indicazione Geografica Protetta” mogu se ponoviti bilo gdje na pakiranju ili etiketi, među ostalim i u obliku pokrate „I.G.P.”.
Zabranjeno je dodati bilo kakav opis koji nije izričito predviđen.
Logotip
4.
Sažeta definicija zemljopisnog područja Područje proizvodnje ZOZP-a „Asparago verde di Canino” nalazi se na administrativnom području općina Canino, Cellere, Montalto di Castro, Tarquinia, Tuscania, Tessennano, Arlena di Castro.
5.
Povezanost sa zemljopisnim područjem Zahtjev za priznavanje ZOZP-a „Asparago verde di Canino” temelji se na ugledu proizvoda, kao i na njegovoj prepoznatljivoj kvaliteti koja proizlazi iz njegove sjajne zelene boje, konzistencije, okusa i nepostojanja otpadaka, zbog kojih se naziva i „mangiatutto”.
Ta šparoga bogata je mineralnim solima kao što su željezo i magnezij.
Sjajna zelena boja tipična za ZOZP „Asparago verde di Canino” potječe od specifičnih pedoklimatskih uvjeta na području uzgoja, vulkanskih tala bogatih kalijem i mineralnim solima, naročito željezom i magnezijem, koji na boju utječu na jasan i karakterističan način.
Činjenica da je riječ o proizvodu „mangiatutto” povezana je s mekoćom proizvoda i postupkom branja izdanka rezanjem iznad tla, čime se uklanja najsvjetliji dio, vlaknast i tvrd, koji je neukusan za konzumaciju.
Ta agronomska i tehnička posebnost omogućuje potrošaču da upotrijebi cijelu šparogu, zbog čega se proizvod naziva „mangiatutto”.
Osim genetike, na ta svojstva utječu povoljni poljoprivredni i pedoklimatski uvjeti te postupci uzgoja koje lokalni uzgajivači primjenjuju na zemljopisnom području navedenom u točki 4.
Tlo ima ključnu ulogu, a pedološke karakteristike područja uzgoja pogoduju uzgoju šparoga.
Tla na području uzgoja prvenstveno su propusne do propusne pjeskovito-glinene teksture.
Tla se uglavnom nalaze na terasastim vapnenačkim površinama i vulkanskim naslagama koje su kemijski plodne i omogućuju rast izdanaka ZOZP-a „Asparago verde di Canino”.
Tijekom kišnih razdoblja voda se ne zadržava zbog hidroloških karakteristika tala.
Tla su izrazito bogata kalcijem i kalijem, no naročito željezom i magnezijem, koji se nalaze i u ZOZP-u „Asparago verde di Canino” i kvalitativno su svojstvo te šparoge.
Klimatski uvjeti na tom zemljopisnom području posebno su povoljni zbog mikroklime prilagođene tom hortikulturnom proizvodu na koju utječe i relativna blizina mora.
Blage temperature zimi i u proljeće omogućuju rano buđenje podanaka koji obično početkom siječnja počinju rađati izdanke pogodne za berbu.